
Obligatorisk erhvervspraktik - vejledning vedr. alternative praktikforløb
Følgende vejledning beskriver arbejdsgange ifm. alternative praktikforløb.
Hvad er et alternativt praktikforløb?
Det er obligatorisk for alle elever at komme i erhvervspraktik i enten 7., 8. eller 9. klasse. Dette gælder også elever med behov for specialpædagogisk støtte. Vær opmærksom på, at elever, der modtager specialpædagogisk støtte, har ret til at få deres støtte med i den obligatoriske erhvervspraktik. 
En ordinær erhvervspraktik er på fem dage, med en længde af normale skoledage. Hvis eleven ikke kan deltage i en ordinær erhvervspraktik, skal denne tilbydes et alternativt praktikforløb. Et alternativt praktikforløb tilpasses den enkeltes behov, f.eks. i forhold til antal timer og dage.
Hvem skal tilbydes et alternativt praktikforløb?
Der skal arrangeres et alternativt praktikforløb med et klart erhvervsrettet sigte for elever i 7., 8. eller 9. kl., hvis: 
Eleven - efter hjælp fra skolen og evt. Ungdommens Uddannelsesvejledning og Erhvervssamarbejde - ikke har mulighed for at finde en praktikplads. 

Skolen - i dialog med elev og forældre - vurderer, at eleven ikke kan komme i ordinær erhvervspraktik forstået som fem hele skoledage. 


eller 



Om en elev skal tilbydes et alternativt praktikforløb frem for ordinær erhvervspraktik, skal bero på en individuel vurdering.
Flere måder at tilrettelægge et alternativt praktikforløb
Som udgangspunkt skal skolen selv arrangere et alternativt praktikforløb til eleven i tråd med formålet med den obligatoriske praktik. I København inkluderer alternative praktikforløb bl.a.: 
Praktik på kommunale eller private arbejdspladser 
F. eks med nedsat timetal og/eller medfølgende voksen.
Eksempel:
Eleven er i praktik 3 timer om dagen, for at undgå overstimulering. Eleven er usikker på at skulle et nyt sted hen, derfor aftales der et besøg inden praktikken. Derudover er der en kendt voksen der følger eleven i praktik, de dage det er nødvendigt.



Praktik på skolen, kombineret med endagspraktik
Hvis en elev ikke har mulighed for at være i praktik på en arbejdsplads uden for skolen en hel uge, kan skolen kombinere endagspraktik med praktik på skolen. 
*Går eleven på en dagbehandlingsskole, specialskole eller specialklasserække, se nedenfor. 

Praktik på skolen
I særlige tilfælde kan praktik være på elevens skole. F.eks. i køkkenet, hos ejendomsservice, på kontoret eller lignende. 
Eksempler:
Eleven har ikke mod på, at skulle i praktik udenfor skolen. Heller ikke en dag om ugen over en længere periode. 
Et andet eksempel kan være en elev der på trods af en indsats, ikke har fået en praktikplads på en arbejdsplads udenfor skolen.
Der tilrettelægges en praktik på skolen med et klart erhvervsrettet sigte, hvor eleven får indblik i et eller flere job på skolen og afprøve arbejdsopgaver, der er forbundet med jobbet. 
















Sparring og støtte til opgaven
Det er skolens opgave at hjælpe eleven med at finde en praktikplads, hvis eleven ikke selv kan. 
Der er mulighed for sparring og støtte til opgaven fra Ungdommens Uddannelsesvejledning og Erhvervssamarbejde (UUE), hvis eleven er i den særligt målrettede skole- og vejledningsindsats. 
Skolens UU-vejleder kan inddrages mhp. sparring ift. etablering af et alternativt praktikforløb. Sparringen kan indeholde dialog om muligheder i et alternativt praktikforløb og hjælp til at udfylde en motiveret ansøgning til UUE gennem UnoUng.
Hvis eleven skal have hjælp til at finde en praktikplads på en arbejdsplads, f.eks. på nedsat tid, skal eleven udfylde en motiveret ansøgning. UnoUng - Hjælp til at finde din erhvervspraktikplads - Video.kk.dk Husk at skrive, hvilke særlige behov der er, og hvad der skal tages hensyn til. 
*Fra skoleåret 2026-27 vil UUE - i begrænset omfang - tilbyde endagspraktikker på reduceret timetal til elever fra dagbehandlingsskoler og kommunale specialskoler og specialklasserækker, hvor det vurderes, at eleven ikke kan komme i ordinær erhvervspraktik, eller i alternativt praktikforløb på en arbejdsplads i form af nedsat timetal og/eller med voksenstøtte. Disse endagspraktikker skal ses som et supplement til et alternativt praktikforløb på skolen, og vil blive tilbudt på tværs af skoler. Eleverne vil være i praktik på mindre hold og skal have en kendt voksen med sig. Der vil blive sendt yderligere information ud om dette i starten af skoleåret til de pågældende skoler. 
Hvordan registrerer man elever i alternative praktikker i UnoUng?
Alternative praktikforløb skal registreres i UnoUng på samme måde som ordinære praktikforløb registreres i UnoUng under §9 stk. 3. Følg vejledningen i videoen, når du skal guide eleven i at indtaste oplysningerne om den alternative praktik.

